OpenLLM-France/wikimedia huggingface dataset:
# Ana Garralón

Ana Garralón (Madril, 1965) madrildar irakaslea, idazlea, itzultzaile eta literatura-kritikaria da, haur eta gazte literaturan espezializatua.

## Biografia

Espainiako haurren ekoizpena aztertzeko ekarpen nagusiak dira gaztelaniazko literatura latinoamerikarrari merezi duen garrantzia ematea (garrantzi errealarekin, zenbakizkoarekin eta kualitatiboarekin bat datorrena, baina baita penintsulako autoreengan duen eraginarekin ere, gutxi aztertutako alderdia). Era berean, XX. mendearen erdialdean finkatutako eta Tainen sortutako literaturaren azterketa historiko-psikologikoa erabili ohi duen haur eta gazte literaturaren azterketan literatura-teoria aztertzeko teknika berrien erabilera zorrotzagoa eta sakonagoa aldarrikatzea. Alderdi horiez gain, Ana Garralonek informazio-liburuak aztertzen ditu, eta arlo horretan egindako ekarpenak nabarmentzen ditu.

## Ibilbidea

Prentsan parte hartu du (El País, CLIJ, Platero) eta Hezkuntza eta Liburutegia aldizkariaren orrialdeak koordinatu ditu hasieratik 2005era arte. Letra Libreak aldizkarian kolaboratzaile da.
Bere jardueraren zati bat prestakuntza tailerretan oinarritu da eta arlo horretan Germán Sánchez Ruipérez, Banco del Libro eta Fundalectura erakundeekin lankidetzan aritu da. Mexikoko Hezkuntza Publikoko Idazkaritzarekin lankidetzan aritu zen 2000. urtetik 2006. urtera bitarteko Irakurketa Programa Nazionalean.

## Lanak

Bertso- eta prosa-antologia batzuk argitaratu ditu:
* El gran libro de la Navidad,
* Si ves un monte de espumas y otros poemas: antología de poesía infantil hispanoamericana,
* Oda a la bella desnuda
* Historia portátil de la literatura infantil (2001)
* Cervantesi buruzko sarrera bat ere egin du: Cervantes. Guia para jóvenes (2005).
* "Leer y Saber. Haurrentzako informazio-liburuak" (2013)

## Erreferentziak

* ↑ «Ana Garralón - Fuentetaja» fuentetajaliteraria.com (Noiz kontsultatua: 2022-11-16).
* ↑ «Ana Garralón: Lecturas que construyen preguntas - Fundación La Fuente» www.fundacionlafuente.cl (Noiz kontsultatua: 2022-11-16).
* ↑ (Gaztelaniaz) ««A nadie nos gusta que nos den lecciones y los niños tienen ya demasiadas»» ludus.org.es (Noiz kontsultatua: 2022-11-16).
* ↑ Fundación La Fuente: Artículo sobre Ana Garralón
* ↑ (Gaztelaniaz) «Todos los libros del autor Garralon Ana» www.todostuslibros.com (Noiz kontsultatua: 2022-11-16).

## Kanpo estekak

* Ana Garralón: Klasikoak haurrentzat: Rodari.
* Babar aldizkariaren testua.
* Webgune ofiziala
* Datuak: Q5392060
# Anna Gas

Anna Gas i Serra (Bartzelona, 1996ko urriaren 18a) katalanez idazten duen poeta da.

## Biografia

Anna Gasek oso gaztetatik ekin zion ipuinak idazteari, eta beraiekin 2013 eta 2015 artean hainbat tokiko literatur sari jaso zituen argitaratu gabeko lanetarako, 2017an idazle gazteentzako 18. Joan Duch Poesia Saria jaso zuen arte. Sari horrekin argitaratu ahal izan zuen bere lehen poema liburua, Crossa d'aigua (Fonoll argitaletxea). Hainbat antologiatan sartu da eta bere poemak gaztelaniara eta italierara itzuli dira. Ikasketak hainbat lanekin uztartu ditu: liburuzaina, artxibozaina edo etxez etxeko janari-banatzailea. Literatura Ikasketen gradua eta Psikologiakoa egin ditu Bartzelonako Unibertsitatean.
2019an, Llengua d'àntrax argitaratu zuen, non Gasaren poetika «es construeix a partir de la paradoxa que es basa en la ressignificació de la mirada i la dissolució del cos foradat i sense òrgans, com ja anunciaven Deleuze i Guattari: el llenguatge com a centralitat reflexiva i metalingüística, i l'altre com a amenaça i condició de possibilitat» Poema-liburu honengatik Katalanezko Idazleen Elkarteak Caball Verd poesia saria eman zion 2020an, eta urte berean Mercè Rodoreda ipuin eta narrazio saria ere irabazi zuen El pèndol bildumarekin.

## Argitaratutako lana

* Crossa d'aigua. Juneda: Editorial Fonoll, 2017 ISBN 978-84-946447-5-7
* Llengua d'àntrax. La Pobla de Farnals. Edicions del Buc, 2019.
* El pèndol. Bartzelona: Proa, 2021.

## Sariak

* 2014 - Jocs Florals de Calellako gazteen La Llopa saria Avans de perir poemagatik.
* 2017 - Idazle gazteentzako Joan Duch poesia saria.
* 2020 - Josep Maria Llompart Cavall Verd poesia saria Llengua d'àntrax lanagatik.
* 2020 - Ipuin eta narrazioen Mercè Rodoreda saria, El pèndol lanagatik.

## Oharrak

* ↑ Euskaraz:«Begiradaren etsipenean eta gorputz huts eta organorik gabekoaren desegitean oinarritzen den paradoxatik abiatuta eraikitzen da, Deleuzek eta Guattarik iragarri bezala: hizkuntza zentraltasun gogoetatsu eta metalinguistiko gisa, eta bestea mehatxu eta aukera baldintza gisa».

## Erreferentziak

* ↑ (Gaztelaniaz) «Poeteca» poeteca.cat (Noiz kontsultatua: 2022-11-15).
* ↑ (Katalanez) Nopca, Jordi. (2021-02-05). «Els joveníssims de les lletres catalanes» Ara.cat (Noiz kontsultatua: 2022-11-15).
* ↑ (Katalanez) Edicions del Buc. (Noiz kontsultatua: 2022-11-15).
* ↑ (Katalanez) «La llengua emmetzinada» Núvol (Noiz kontsultatua: 2022-11-15).
* ↑ (Katalanez) «Anna Gas i Margarida Castells, guardonades amb els XXXVII Premis Cavall Verd» dBalears 2020-03-27 (Noiz kontsultatua: 2022-11-15).
* ↑ (Katalanez) «Víctor Garcia Tur guanya el Sant Jordi, Miquel Desclot el Carles Riba i Anna Gas el Mercè Rodoreda» VilaWeb (Noiz kontsultatua: 2022-11-15).
* ↑ (Katalanez) Nopca, Jordi. (2021-02-10). «Els contes incòmodes i reveladors d'Anna Gas Serra» Ara.cat (Noiz kontsultatua: 2022-11-15).

## Kanpo estekak

* Artikulu hau, osorik edo zatiren batean, {{{hizkuntza}}} Wikipediako «Anna Gas i Serra» artikulutik itzuli da. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q97335058
# Virginia Gasull

Virginia Gasull (Irun, 1974) gipuzkoar eleberrigilea da. 2015ean lehen eleberria argitaratu zuen, In Vino Veritas izenekoa.
# Gloria Gervitz

Gloria Gervitz (Mexiko Hiria, 1943ko martxoaren 29a-2022ko apirilaren 19a) olerkari eta itzultzaile mexikarra. Jatorriz Ukrainatik Mexikora joandako familia judukoa zen.

## Biografia

Mexiko Hirian jaio zen 1943ko martxoaren 29an. Aitaren familia Mexikora iritsi zen Ukrainatik, 1929an, aitak 9 urte zituela. Iberoamerikako Unibertsitatean ikasi zuen, Mexikon. Artearen Historia ikasi zuen. Estatu Batuetan bizi zen.

## Obra

1976an, 26 urte zituenean, poema organiko bati idazteari ekin zion: Migraciones. Poemaren lehen bertsioa 1979an agertu zen eta bizi osoan osatzen jarraitu zuen. Liburuaren zazpi bertsio agertu ziren. Olerki luze horretan Yiddishez idatzitako esaldiak eta hitzak agertzen dira. Lan osoa antzeko proiektu handiekin konparatua izan da, esaterako Jorge Guillének idatzi zuen Cántico edota Ezra Poundek egin zuen The Cantos proposamenarekin. Poemaren zatiak 18 hizkuntzera itzuli egin da.
* 1979 - Shajarit
* 1987 - Yizkor
* 1986 - Fragmento de ventana
* 1991 - Migraciones (Shajarit eta Yizkor, gehi Leteo izenburuko hirugarren atala)
* 1993 - Migraciones (gehi Pythia izenburuko laugarren atala )
* 1996 - Migraciones (gehi Equinoccio izenburuko bosgarren atala )
* 2000 - Migraciones (gehi Treno izenburuko seigarren atala)
* 2003 - Migraciones (gehi Septiembre izenburuko zazpigarren atala ).

## Itzulpenak

Idazle askoren lanak itzuli zituen, besteak beste Anna Akhmatova, Kenneth Rexroth, Susan Howe, Lorine Niedecker, Rita Dove, Marguerite Yourcenar, Samuel Beckett eta Clarice Lispectorrenak.

## Sariak

* 2011: Literatura bikaintasunerako Mexiko PEN Klubaren saria.
* 2019, Pablo Neruda Iberoamerikako Poesia Saria, Txileko Kultura, Arte eta Ondare Ministerioak emana.

## Erreferentziak

* ↑ https://www.eluniversal.com.mx/cultura/fallece-la-poeta-y-traductora-gloria-gervitz
* ↑ http://www.redalyc.org/pdf/594/59401604.pdf
* ↑ www.enlacejudio.com/2019/06/20/migraciones-seleccion-de-poemas-de-gloria-gervitz/
* ↑ http://www.elem.mx/autor/datos/1539
* ↑ https://www.jornada.com.mx/notas/2022/04/19/capital/fallece-poeta-gloria-gervitz-a-los-79-anos/

## Kanpo estekak

* (Gaztelaniaz):Irene Zoe Alamedak egindako bideo elkarrizketa.
* (Gaztelaniaz):Gloria Gervitzen poema batzuk.
* Datuak: Q15710851
* Multimedia: Gloria Gervitz / Q15710851
# Montserrat Ginesta

Montserrat Ginesta Clavell (Seva, Bartzelona, 1952ko urtarrilaren 8a) kataluniar marrazkilari eta ilustratzailea da.

## Biografia

Montse Ginestak Bartzelonako Arte eta Lanbideen Eskolan (Escola de la Llotja) ikasi zuen. Haurren liburuen idazketa eta ilustrazioan espezializatu da eta, dagoeneko, 150 lan baino gehiago argitaratu ditu. Bere bizitzan zehar irabazitako sarien artean Premi Crítica Serra d'Or de Literatura Infantil i Juvenil (1977, 1990, 1995, 1998, 2001), Lazarillo Saria (1987) eta Ilustrazio Sari Nazionala bitan (1988 eta 1994) dira aipagarriak.
Liburuez gain, publizitate arloan egin du lan, Ploma daurada filma laburrean eta antzerkian, eszenografiak prestatzen.
Nagusiki aldizkari eta helduentzako liburuen azalak marrazten eta, beste artistekin elkarlanean, haur eta gazte literatur liburuak idazten eta ilustratzen ditu eta Tretzevents aldizkarian zuzendari da.
Bere lana Espainiako hizkuntza ofizial guztietara itzuli da.

## Lan nabarmenenak

* Bombolleta (1975)
* El llapis fantàstic (1986)
* Gargantua (1987)
* Valentina nas de nap (1988)
* Guia de gegants i d'altres éssers extraordinaris (1992)
* Paraules entremaliades (2009)

## Lan nabarmenak euskaratuak

Testuen egile bezala:
* Adelaida pastelera, Argos Vergara (1983)
* Emakume erraldoia eta bele beltza, Elkar (1989)
Marrazkilari lanetan:
* Jirafa eta itsasoa, Argos Vergara (1984)
* Ni, lehoia!, Algaida (1986)
* Bensuf, erlojugilea, Edebé-Giltza (1995)
* Bibotea eta Joxanton, Erein (1989)
* Ispilumari, Erein (1990)
* Arkatz fantastikoa, Elkar (1995)
* Ba omen zen errege bat, Elkarlanean (1998)
* Katu jaunaren negozioak, Anaya Haritza (1999)
* Glup-glup, La Galera (2002)
* Hau paisaia!, Erein (2008)

## Erreferentziak

* ↑ Gran Enciclopèdia Catalana Egilearen fitxa (Katalanez)
* ↑ Lazarillo Saria Aurreko urteetako irabazleak
* ↑ Peonza Aldizkaria Nuestra ilustradora: Montse Ginesta (Gaztelaniaz)
* ↑ Tebeosfera Egilearen fitxa eta artikuluen zerrenda (Gaztelaniaz)
* ↑ Euskadiko Irakurketa Publikoko Sarea Katalogoa
* Datuak: Q11693574
# Raffaella di Girolamo

Raffaella di Girolamo, jaiotzaz Raffaella Frigerio di Girolamo (Santiago, Txile, 1978ko urtarrilaren 18a) txiletar psikologoa, sexologoa eta idazlea da.

## Bizitza pertsonala

Claudia di Girolamo aktore ezagunaren eta Ismael Frigerio artista plastikoaren alaba da. Antonio eta Pedro Campos di Girolamo aktoreen arreba. Gainera, Claudio di Girolamo Carliniren biloba da eta Mariana di Girolamoren lehengusina.
Álvaro Henríquez konpositore eta kantari ezagunaren bikotekidea izan zen. Musikagileak Raffaella kantu instrumentala eskaini zion, izen bereko bakarkako albumean.

## Formazioa eta ibilbidea

Saint George's College eta UNIACCen egin zituen ikasketak.
2009an, telebistako panelista hasi zen Txileko Telebista Nazionaleko Buenos días a todos saioan. 2013. urtean, Sexualidad diario íntimo liburua argitaratu zuen FILSAn.
SUBELA online irratian parte hartu du "Terapia grupal con Raffa di Girlamorekin" saioan.

## Erreferentziak

* ↑ Tecno@sesoria. «Sin Tapujos» Tell Magazine.
* ↑ S.A.P, El Mercurio. «Maternidad a 2 voces» diario.elmercurio.com.
* ↑ (Gaztelaniaz) «LA NACION» www.lanacion.com.ar (Noiz kontsultatua: 2022-11-02).
* ↑ Gutiérrez, Cecilia. (2009-03-13). «Hija de Di Girólamo debuta como panelista en matinal» La Tercera.
* ↑ di Girólamo comentó su libro "Sexualidad diario íntimo" que se presentará en la FILSA

## Kanpo estekak

* Datuak: Q28816131
# Carmen Gisasola

Carmen Gisasola Solozabal (Markina-Xemein, Bizkaia, 1958ko otsailaren 16a) Euskadi Ta Askatasuna erakundeko kide ohia eta idazlea da.

## Ibilbidea

Gaztea zela ETAn sartu zen, Espainiako trantsizioaren garaian. Denbora gutxira klandestinitatera pasa zen, eta ETA erakundearen barruan ardura postuak bete zituen. 1990 urtean Frantzian atxilotu zuten, eta hainbat hilketa egin izana egotzita kartzelatu zuten.
1998 urtean, kartzelan zela, ETAk erakundetik kaleratu zuen, erakundearen jardunaren kritika egiteagatik.
2008an, presoak gizarteratzearren Espainiako Gobernuak abiarazitako Langraiz bidea deiturikoan sartu zen lehen kideetakoa izan zen. Kolektibo horretako aurpegi ezaguna izan zen.
2014an irten zen kartzelatik, 24 urte preso eman ondoren.

## Argitalpenak

2012 urtean, Gaur Zortzi izenburuko eleberria kaleratu zuen.

## Erreferentziak

* ↑ «'Presoen auzian pauso sendoagoak behar dira'» Argia (Noiz kontsultatua: 2020-07-22).
* ↑ (Gaztelaniaz) Aizpeolea, Luis R.. (2015-11-02). «Carmen Gisasola: “Siento no poder reparar lo irreparable”» El País ISSN 1134-6582. (Noiz kontsultatua: 2020-07-22).
* ↑ Gisasola, Carmen.. (2012). Gaur zortzi. (1. argit. argitaraldia) Alberdania ISBN 978-84-9868-371-4. PMC 863220156. (Noiz kontsultatua: 2020-07-22).
* Datuak: Q97602075
# Garazi Goia

Garazi Goia Imaz (Segura, Gipuzkoa, 1978) euskal idazlea da. Telekomunikazio ikasketak Bilbon egin ondoren, BBCn lan egiten du eta Londresen bizi da.

## Lanak
### Narrazioa

* Bi hitz (Alberdania, 2008). Dos palabras (Alberdania, 2011).
* Orgasmus, (Txalaparta, 2010).
* Txartel bat (des)herrira (Elkar, 2013)

### Saiakera

* 1.362 km euri (Elkar, 2019). Goizalde Landabasorekin batera idatzitako liburua.

## Kanpo estekak

* Garazi Goia idazlea Alberdaniaren webgunean.
* Garazi Goia Literaturaren zubitegian.
* Prozesu honen bukaeran nork bere neurrira egingo du telebista artikulua Argia aldizkarian (Miel Anjel Elustondo, 2014-01-26)
* (Ingelesez) Garazi Goia engineers the good life artikulua BBCren webgunean (Carla Parks, 2014-04-14)
* Datuak: Q12258183
# Ines Goikoetxea Irurtzun

Ines Goikoetxea Irurtzun (Donostia, Gipuzkoa, 1939 - ) euskal idazle eta poeta da. Lehen Hezkuntza amaitu ondoren, bere bizitza osoa etxekoandre lanetan aritu zen. 1992an idazten hasi ondoren Itziar Zubizarreta eta Luisa Etxenikeren eskutik literatur sorkuntza tailerrean hobetu zuen bere estiloa.

## Literatura ibilbidea

2000 urtean Hirugarren Adina Hirugarren Mundurako Gobernuz Kanpoko Erakundeak ezarritako literatur saria irabazi zuen, Calcuta poemari esker. Indiako hiri hura ezagutu zuen bertako behartsuenak zaintzen lan egiten zuen bere alaba bisitatzera joan zenean
2000ean, Deustuko Unibertsitateko (Bizkaia) literatura lehiaketan lehen saria irabazi zuen. Olerki irabazleen multzoak Urruntasunaren morrontzan hurbiltasuna gose izan zuen izenburua.
2001ean, Iparragirre Saria irabazi zuen, Urretxu eta Zumarragako Gipuzkoako Udalen eskutik, Berdea eta grixa gaueztatuak itsasoaren ardoan poema bildumagatik. Bermingham Housek hurrengo urtean argitaratu zuen.

### Poesia liburuak

* Biziaren erroetan (1972, Kutxa)
* Gauean oihu (1972 Kutxa)
* Poesiak. Antologia (1990, Etor)
* Berdea eta grixa gareztatuak itxasoaren ardoran. (2001, Bermingham)
* Begirada apaletan (2004, Edicionesbeta)
* Gaueratutako negar malkoen zinkuria (2004, Ediciones Beta)
* Orbain gabeko ihintz tanto txertatuak (2006, Ediciones Beta)
* Hesi gabeko soroak (2008, Ediciones Beta - III Milenio)
* Lehioaren bestaldean (2010, Ediciones Beta - III Milenio)

## Erreferentziak

* ↑ «Hirugarren Adina Hirugarren Mundurako» Euskadiko GGKEen Koordinakundea (Noiz kontsultatua: 2023-06-20).
* ↑ «DonostiaEuskaraz.eus - Biziaren erroetan» www.donostiaeuskaraz.eus (Noiz kontsultatua: 2023-06-15).
* ↑ «DonostiaEuskaraz.eus - Gauean oihu» www.donostiaeuskaraz.eus (Noiz kontsultatua: 2023-06-15).
* ↑ «DonostiaEuskaraz.eus - Poesiak. Antologia» www.donostiaeuskaraz.eus (Noiz kontsultatua: 2023-06-15).
* ↑ «DonostiaEuskaraz.eus - Berdea eta grixa gareztatuak itsasoaren ardoran» www.donostiaeuskaraz.eus (Noiz kontsultatua: 2023-06-15).
* ↑ «DonostiaEuskaraz.eus - Begirada apaletan» www.donostiaeuskaraz.eus (Noiz kontsultatua: 2023-06-15).
* ↑ «DonostiaEuskaraz.eus - Gaueratutako negar malkoen zinkuria» www.donostiaeuskaraz.eus (Noiz kontsultatua: 2023-06-15).
* ↑ «DonostiaEuskaraz.eus - Orbain gabeko ihintz tanto txertatuak» www.donostiaeuskaraz.eus (Noiz kontsultatua: 2023-06-15).
* ↑ «DonostiaEuskaraz.eus - Hesi gabeko soroak» www.donostiaeuskaraz.eus (Noiz kontsultatua: 2023-06-15).
* ↑ «DonostiaEuskaraz.eus - Leihoaren bestaldean» www.donostiaeuskaraz.eus (Noiz kontsultatua: 2023-06-15).

## Kanpo estekak

* Ines Goikoetxea literaturaren zubitegian
* Ines Goikoetxea Auñamendi Entziklopediean (gazteleraz)
* Datuak: Q12259605
# Gorlizko Ospitalea

Gorlizko Ospitalea Bizkaiko ospitale publikoa da, Osakidetzaren sistema barruan dagoena. Halaber, Euskal Herriko erietxerik zaharrenetarikoa da, 1919an zabaldu baitzuten. Garai hartan haurren hezurretako tuberkulosia sendatzeko eguzkia eta iodoa onuragarriak zirelako eraiki zen bertan, leku hark eguzki eta iodo asko jasotzen zituela iritzita. 1980ko hamarkadaren amaiera arte haurrentzako ospitalea izan zen.
Luzez pentsatu zen Espainiako lehendabiziko hormigoi armatuzko eraikina izan zela, baina gerora frogatu da Bilboko La Ceres irin lantegia (1900) dela zaharragoa.
Gaur egun, gaixo kronikoak artatzen dituzte, batik bat neurologikoak errehabilitazioa egiteko. Halaber, medikuntza paliatiboaren zerbitzua badaukate.

## Ikus, gainera

* Euskal Herriko medikuntzaren historia
* Euskal Herriko ospitaleak

## Kanpo estekak

* Datuak: Q9004939
* Multimedia: Hospital of Gorliz / Q9004939
# Libe Goitia Artetxe

Libe Goitia Artetxe ( Xatki - Errusia, 2001eko maiatzaren 1a) idazlea da, poeta.

## Biografia

Txikia zela Errusiatik Galdakaora etorrita, bertako eskola publikoan ikasi zuen oinarrizko hezkuntza, Gandasegi LHn hain zuzen ere, eta ikasketak jarraitzeko Elexaldeko institutura joan zen DBH ikastera; Batxilera ere bertan bukatu zuen 2019. urtean.
Nerabe zela poesiarekin lehen harremana izan zuen Libe Goitiak. 2019an «Urruzonotarrak gehituz» lehiaketa irabazi zuen. Garrantzia handia izan zuen horrek Liberentzat.
Poesiaren mundu zirraragarri eta misteriotsuan eman zuen lehen pausua izan zen hura, eta hain egin zuen ondo, are gehiago murgildu zela. Etorkizuna baikortasunez ikusteko bidea ireki zion.
Saria ez zen izan objektu material bat soilik, bizitza osorako gordeko duen oroitzapen bat baizik.

## Argitalpenak

* Fast fatum (Susa, 2023) poesia liburua.

## Sariak

* 2019an Urrunoztarrak Gehituz literatura-lehiaketan poesia saria lortu zuen.Diploma jaso zuen, eta gainera, Sagastiberri izeneko bilduman argitaratu zuten bere lana.
* 2023an Lauaxeta saria, Bizkaiko Foru Aldundiak 35 urte azpikoentzatko poesia saria

## Bestelakoak

2022an Bizkaiko Emakume Sortzaileen Topaketan parte hartu zuen.

## Erreferentziak

* ↑ Binke. (2021-03-22). «Libe Goitia: «Elexaldek eragina dauka nire poesian»» BINKE (Noiz kontsultatua: 2023-05-10).
* ↑ Agirre, Jon. (2023-05-09). «'Fast fatum' poesia-liburua aurkeztu du Libe Goitiak» El Diario Vasco (Noiz kontsultatua: 2023-05-10).
* ↑ Sarasola, Ainhoa. «Binarismoak hausteko poemak» Berria (Noiz kontsultatua: 2023-05-10).
* ↑ SL, TAI GABE DIGITALA. (2023-05-09). «‘Fast Fatum’ kaleratu du Libe Goitiak, bere lehen poesia liburua» naiz: (Noiz kontsultatua: 2023-05-10).
* ↑ Espinosa, Maider Ibañez. (2019-06-05). «Libe Goitia galdakoztarrak saria irabazi du Urruzunotarrak Gehituz literatura-lehiaketan» Geuria (Noiz kontsultatua: 2023-05-10).
* ↑ (Gaztelaniaz) Deia.eus. (2023-12-01). «Lauaxeta sariak banatu ditu Bizkaiko Foru Aldundiak» Deia (Noiz kontsultatua: 2024-06-14).
* ↑ BEST – Bizkaiko Emakume Sortzaileen Topaketa. (Noiz kontsultatua: 2023-05-10).

## Kanpo estekak

* Datuak: Q118278845
# Lupe Gómez

Guadalupe Gómez, Lupe Gómezen izen artistikoagatik ezagunagoa (Fisteus Curtis, Coruña, 1972) galkiziar idazle, poeta, literatura kritikaria, kultur eragilea, feminista eta kazetaria da.

## Ibilbidea

Hamahiru urte zituela, Coruñako hiriburura batxilergoa ikastera joan zen, eta, ondoren, kazetaritza-ikasketak egin zituen Santiago de Compostelan. El Correo Gallegon eta Galicia Hoxen kolaborazioak egin ditu, eta liburuei eta antzerkiari buruzko artikuluak eta kritikak idatzi ditu.

## Lanak

* Pornografia. Poeta en Compostela, 10. liburukia. Santiago de Compostelako editorea. Kultura Batzordea. 109 or. ISBN 8480641525 1995
* Os teus dedos na miña braga con regra. Ablatibo absolutuaren 14. liburukia. Grupo Anaya Comercializadoraren literatura-edizioa, 122 or. ISBN 8483023644 1999
* Poesía fea. Noitarenga, 119 or. ISBN 8492072342 2000
* Fisteus era un mundo. 2001; narrazioa
* Querida Uxía. Delta hegalaren 2. bolumena. Andrea Lópezek ilustratua. Edizioa Tambre bidez berrinprimatua, 67 orrialde. ISBN 8426348750 2002
* Levantar as tetas. 144. liburukia, poesia. Espiral Maior editorea. 83 orrialde ISBN 8495625962 2004
* Luz e Lupe.. Argitaratzailea L. Gómez, 291 or. ISBN 8460982173 2005
* Azul e estranxeira. Poesia bilduma. Editorial Ediciones de Castro, 108 or. ISBN 8484851966 2005, Eusebio Lorenzo Baleirón saria
* O útero dos cabalos. Poesiaren 153. liburukia. Espiral Maior editorea, 117 or. ISBN 8496475042 2005
* Quero bailar. Editorea L. Gómez, 208 or. ISBN 8461115015, 2006

## Erreferentziak

* ↑ myriam Díaz-Diocaretz, iris M. Zavala. «Breve historia feminista de la literatura española (en lengua catalana, gallega y vasca)». Volumen 112 de Pensamiento crítico/pensamiento utópico: Cultura y diferencia, y volumen 6 de Breve historia feminista de la literatura española. Pensamiento crítico/pensamiento utópico. Cultura y diferencia. Edición ilustrada de Anthropos Editorial, 2000. 461 pp. ISBN 8476585772
* ↑ El País, Fran Alonso. (16 de marzo de 2007). Lupe Gómez, a provocación libertaria. .
* ↑ Texto de su homenaje a Miguel Hernández

## Kanpo estekak

* Autobiografía en BVG
* "Lupe Gómez: a provocación libertaria", artículo de Fran Alonso en El País, 16 de marzo de 2007, en castellano
* maría do Cebreiro Rábade Villar. 2004. As antoloxías de poesía en Galicia e Cataluña. Editor Universidad de Santiago de Compostela, 271 pp. ISBN 8497503759 texto en línea
* Datuak: Q3394915
# Elva Raquel Gómez

Elva Raquel Gómez (Santiago del Estero, Figueroa, La Esperanza 1958) Argentinako Universidad Nacional de Santiago del Estero-n gradu amaierako lana Kitxuan aurkeztu zuen, Argentinako goi mailako hezkuntza zentro batean egiten lehenengo ikaslea.

## Biografia

La Esperanzan jaioa, Santiago del Esteroko probintzian dagoen Figueroa departamentuko herrian.
Hezkuntza Interkulturaleko Teknikari titulua lortze aldera, soziolinguistika eta komunikazioa batzen dituen lana aurkeztu zuen Kitxuan egina “Ishkay Yachaypa Tinku” izenburupean. Lana egiteko “Santiago te cuida” GKEarekin aritu zen.
   "Es imprescindible una educación popular dado que se basa en una nueva concepción de la realidad social y valoriza la formación identitaria, haciendo hincapié en los espacios de diálogo, encuentros y reflexión, en ámbitos fuera de la escuela"
   (Elva Raquel Gómez, prensanoa.org atarian)
2019an Printze txikia itzuli du Kitxuara.

## Lanak

* Principe Huahua (Universitas, 2019)

## Erreferentziak

* 1 2 (Gaztelaniaz) prensanoa. «Histórico: una estudiante defendió su trabajo final en quichua» www.prensanoa.com (Noiz kontsultatua: 2022-01-25).
* 1 2 3 (Gaztelaniaz) «Tradujo “El Principito” al quichua santiagueño» Nuevo Diario Web | Santiago del estero (Noiz kontsultatua: 2022-01-25).
* ↑ «Mixcloud» www.mixcloud.com (Noiz kontsultatua: 2022-01-25).

## Ikus, gainera

* Kitxua

## Kanpo estekak

* Elva Raquel Gómez-en agurra
* Elkarrizketa Elva Raquel Gómez-ekin
* Elkarrizketa Elva Raquel Gómez-ekin
* Datuak: Q110679642